Pievinis kūpolis

Pievinis kūpolis (, , ) - džioveklinių (Orobanchaceae) šeimos, kūpolių (Melampyrum) genties augalas.

Vienmetis, 10-50 cm aukščio, pusiau parazitinis žolinis augalas. Stiebas status, šakotas. Lapai linijiški, lancetiški arba kiaušiniški, nusmailėję, 3-15 mm pločio, lygiakraščiai arba viršutiniai ties pamatu su retais dantukais, beveik pliki. Žiedai retose vienašalėse kekėse. Vainikėlis 15-20 mm ilgio, geltonas, rečiau balsvai gelsvas, rausvas. Dėžutė kiaušiniška, 8-10 mm ilgio. Sėklos lygios.

Žydi birželio - rugsėjo mėn. Dauginasi sėklomis. Auga šviesiuose miškuose, kirtimuose, miškų pievelėse.

Vaistinei žaliavai vartojama žolė. Ji pjaunama augalams žydint. Žaliavoje yra glikozido aukubino, saponinų, 0,05 % alkaloidų, flavonoidų, mineralinių ir kitų medžiagų.

Augalo sėklos nuodingos.

Kategorija:Džiovekliniai
Kategorija:Vaistiniai augalai
Kategorija:Nuodingieji augalai